
Asztalról a sírba? Az állatáldozatok kérdése a kisalföldi avar kori temetőkben.

Az avar kori temetkezésekben megfigyelhető szokások egyike, hogy az avarok halottaikat étellel és itallal látták el, egyfajta „útravalóként” a túlvilágra. Ezeknek a csont-és kerámia leleteknek azonban lehet egy másik értelmezésük is, mivel feltételezhető az is, hogy a halotti tor során kerültek az elhunyt mellé. A csontok lehetnek egy utolsó vacsora nyomai, vagy akár áldozatok is, amelyeket azért helyeztek a sírba, hogy elnyerjék a szellemek jóindulatát. A két kisalföldi lelőhely, Táp-Borbapuszta és Bágyog-Gyűrhegy temetőinek temetkezési szokásait vizsgálva keresem a választ a sírokban talált állatcsontok szerepére.



